
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1263 

24 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της διαδικασίας και των προϋποθέσε¬ 
ων υπαγωγής στις ρυθμίσεις του ν. 3386/2005 
των υπηκόων τρίτων χωρών οι οποίοι διέμεναν, 
νομίμως, στην Ελλάδα για λόγους οικογενειακής 
επανένωσης και αναχώρησαν από την Χώρα για 
φοίτηση σε Α.Ε.Ι. του εξωτερικού ή για την εκ¬ 
πλήρωση των στρατιωτικών τους υποχρεώσεων 

στην χώρα τους. 1 

Επιβολή πολλαπλού τέλους για Τελωνειακή Παρά¬ 
βαση (Λαθρεμπορία οινοπνευματωδών ποτών).. 2 
Αναπροσαρμογή του ποσοστού και του ανωτάτου 
ορίου της ετήσιας προμήθειας του Ταμείου Πρό¬ 
νοιας Δικηγόρων Θεσσαλονίκης, από τη διάθεση 

ενσήμων του Ταμείου Νομικών και του ΚΕΑΔ. 3 

Προσαρμογή στις διατάξεις του ν. 3463/2006 της 
υπ’αριθμ. Οικ. 5285/30.3.2001 απόφασής μας περί 
προσαρμογής συστατικής πράξης του Κ.Π.Σ. Δ.Δ. 
Πύργου Τριφυλίας Δήμου Γαργαλιάνων Ν. Μεσ¬ 
σηνίας στις διατάξεις του άρθρου 203 του ΔΚΚ 

(π.δ. 410/1995). 4 

Τροποποίηση της υπ’ αριθμ. οικ. 5259/30.3.2001 από¬ 
φασής μας, περί προσαρμογής συστατικής πρά¬ 
ξης Κ.Π.Σ. Δήμου Φιλιατρών Ν. Μεσσηνίας, στις δι¬ 
ατάξεις του άρθρου 203 του Δ.Κ.Κ. (π.δ. 410/1995) 

- Προσαρμογή στις διατάξεις του ν. 3463/2006. 5 

Τροποποίηση της υπ’ αριθμ. οικ. 5311/30.3.2001 από¬ 
φασής μας, περί προσαρμογής συστατικής πρά¬ 
ξης του Κ.Π.Σ. Δήμου Μελιγαλά Ν. Μεσσηνίας στις 
διατάξεις του άρθρου 203 του ΔΚΚ (π.δ.410/1995) 

- Προσαρμογή στις διατάξεις του ν. 3463/2006. 6 

Τροποποίηση της υπ’ αριθμ. ΕΣ. 9755/31.5.1990 από¬ 
φασης του Νομάρχη Μεσσηνίας, περί σύστασης 
Νομικού Προσώπου στον Δήμο Γαργαλιάνων, με 
την επωνυμία Σχολική Επιτροπή Β' και Γ' Δημοτι¬ 
κών Σχολείων και Α' Νηπιαγωγείου Γ αργαλιάνων 

- Προσαρμογή στις διατάξεις του ν. 3463/2006. 7 

Αναθεώρηση άδειας λειτουργίας Μονάδας Φροντί¬ 
δας Ηλικιωμένων και ΑΜΕΑ, μη κερδοσκοπικού 
χαρακτήρα, σε Ίδρυμα Περιθάλψεως Ατόμων με 
Ειδικές Ανάγκες στην Ιερά Μητρόπολη Μονεμβα- 
σίας και Σπάρτης. 8 


Σύσταση Εκκλησιαστικού Ιδρύματος υπό την επωνυ¬ 
μία «ΕΚΚΛΗΣΙΑΣΤΙΚΗ ΒΙΒΛΙΟΘΗΚΗ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΧΑΛΚΙΔΟΣ «ΑΓΙΟΣ ΘΕΟΦΥΛΑΚΤΟΣ 


ΑΡΧΙΕΠΙΣΚΟΠΟΣ ΑΧΡΙΔΟΣ Ο ΧΑΛΚΙΔΕΥΣ». 9 

Μεταβίβαση αρμοδιοτήτων στον Υποδιοικητή του 
ΟΓΑ . 10 

Α ΠΟΦΑΣΕΙ Σ 

Αριθμ. οικ. 13096/2007 (1) 


Καθορισμός της διαδικασίας και των προϋποθέσεων 
υπαγωγής στις ρυθμίσεις του ν. 3386/2005 των 
υπηκόων τρίτων χωρών οι οποίοι διέμεναν, νομί¬ 
μως, στην Ελλάδα για λόγους οικογενειακής επα¬ 
νένωσης και αναχώρησαν από την Χώρα για φοί¬ 
τηση σε Α.Ε.Ι του εξωτερικού ή για την εκπλήρωση 
των στρατιωτικών τους υποχρεώσεων στην χώρα 
τους. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΞΩΤΕΡΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 παρ. 3 του ν. 3386/2005 
(ΦΕΚ 212/Α'/23.8.2005), «Είσοδος, διαμονή και κοινωνική 
ένταξη υπηκόων τρίτων χωρών στην Ελληνική Επικρά¬ 
τεια». 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Φ.Ε.Κ. 98 Α'). 

3. Την υπ’ αριθμ. ΔΙΔΚ/Φ.1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης, για 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης Αθανάσιο Νάκο 
(ΦΕΚ 527/Β'). 

4. Το γεγονός ότι από τις ρυθμίσεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Είναι δυνατή η υπαγωγή στις ρυθμίσεις του 
ν. 3386/2005 υπηκόων τρίτων χωρών οι οποίοι διέμε- 

ναν, νομίμως, στο παρελθόν, στην Ελλάδα για λόγους 
οικογενειακής επανένωσης και αναχώρησαν, αποδε¬ 
δειγμένα, από την Χώρα για να φοιτήσουν σε Α.Ε.Ι. 
χώρας του εξωτερικού, από το οποίο και αποφοίτησαν, 
ή για την εκπλήρωση των στρατιωτικών τους υποχρε¬ 
ώσεων, εφόσον τους έχει χορηγηθεί εθνική θεώρηση 
εισόδου. 

2. Για τη χορήγηση άδειας διαμονής, σύμφωνα με τα 
ανωτέρω, υποβάλλονται τα εξής δικαιολογητικά: 

α) Αίτηση εις διπλούν, που συνοδεύεται από τρεις 
φωτογραφίες. 

β) Ακριβές φωτοαντίγραφο ισχύοντος διαβατηρίου ή 
άλλου ταξιδιωτικού εγγράφου (όλων των σελίδων), με 
τη σχετική θεώρηση εισόδου. 

γ) Πιστοποιητικό υγείας από Ελληνικό κρατικό νοση¬ 
λευτικό ίδρυμα που θα βεβαιώνει ότι δεν πάσχει από 
νόσημα, το οποίο, σύμφωνα με τα διεθνή δεδομένα και 
την Παγκόσμια Οργάνωση Υγείας (Π.Ο.Υ.), μπορεί να 
αποτελέσει κίνδυνο για τη δημόσια υγεία. 

δ) Παράβολο, σύμφωνα με τα οριζόμενα στις διατάξεις 
της παρ. 1 του άρθρου 92 του ν. 3386/2005. 

ε) Ακριβές φωτοαντίγραφο πτυχίου Α.Ε.Ι. εξωτερικού ή 
βεβαίωση των αρμοδίων αρχών της χώρας προέλευσης 
του υπηκόου τρίτης χώρας από την οποία να προκύπτει 
η εκπλήρωση των στρατιωτικών του υποχρεώσεων. 

στ) Ακριβές φωτοαντίγραφο προηγούμενης άδειας 
διαμονής. 

ζ) Ακριβές φωτοαντίγραφο των ισχυουσών αδειών δι¬ 
αμονής των γονέων ή βεβαιώσεων ότι έχουν καταθέσει 
εμπρόθεσμα πλήρη δικαιολογητικά για την ανανέωση 
τους. 

η) Βεβαίωση ασφαλιστικού φορέα για την κάλυψη εξό¬ 
δων νοσηλείας και ιατροφαρμακευτικής περίθαλψης ή 
βεβαίωση ότι έχει υποβληθεί αίτηση σε ασφαλιστικό 
φορέα για την κάλυψη εξόδων νοσηλείας και ιατρο¬ 
φαρμακευτικής περίθαλψης ή αντίγραφο βιβλιαρίου 
υγείας. 

3. Η ανωτέρω άδεια διαμονής παρέχει πρόσβαση 
στην μισθωτή απασχόληση και έχει ετήσια ισχύ. Πε¬ 
ραιτέρω ανανέωσή της, μπορεί να γίνει για έναν από 
τους λόγους που προβλέπονται στο ν. 3386/2005, χω¬ 
ρίς να απαιτείται, προς τούτο, νέα εθνική θεώρηση 
εισόδου. 

4. Οι αιτήσεις για την χορήγηση των αδειών διαμονής 
της παρούσης υποβάλλονται, πριν τη λήξη της σχετικής 
θεώρησης εισόδου και όχι πέραν των έξι μηνών από τη 
λήψη του πτυχίου ή την εκπλήρωση των στρατιωτικών 
υποχρεώσεων, στον Δήμο ή την Κοινότητα του τόπου 
κατοικίας ή διαμονής του αιτούντος και οι άδειες δι¬ 
αμονής εκδίδονται με απόφαση του οικείου Γενικού 
Γραμματέα Περιφέρειας. 

5. Στις ρυθμίσεις της παρούσης υπάγονται και όσοι 
υπήκοοι τρίτων χωρών διέμεναν, νομίμως, στο παρελ¬ 
θόν, στην Ελλάδα για λόγους οικογενειακής επανένω¬ 
σης, αναχώρησαν, αποδεδειγμένα, από την Χώρα για να 
φοιτήσουν σε Α.Ε.Ι. χώρας του εξωτερικού, από το οποίο 
και αποφοίτησαν ή για την εκπλήρωση των στρατιω¬ 
τικών τους υποχρεώσεων και έχουν εισέλθει, νομίμως, 
στην Ελληνική Επικράτεια μέχρι την δημοσίευση της 


παρούσης. Οι σχετικές αιτήσεις υποβάλλονται μέχρι την 
30.9.2007 και συνοδεύονται με όλα τα ανωτέρω δικαι- 
ολογητικά, με εξαίρεση την υποχρέωση προσκόμισης 
εθνικής θεώρησης εισόδου. 

5. Η παρούσα ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΑΘ. ΝΑΚΟΣ Θ. ΜΠΑΚΟΓΙΑΝΝΗ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Β. ΜΑΓΓΙΝΑΣ 
-♦- 

, (2) 

Επιβολή πολλαπλού τέλους για Τελωνειακή Παράβα¬ 
ση (Λαθρεμπορία οινοπνευματωδών ποτών). 

Ο ΔΙΕΥΘΥΝΤΗΣ ΤΟΥ ΤΕΛΩΝΕΙΟΥ ΑΘΗΝΩΝ 

Δυνάμει της υπ’ αριθμ. 493/2004/2006 Καταλογιστι- 
κής Πράξης του Διευθυντή που εκδόθηκε την 20.12.2006 
κατά τις διατάξεις των άρθρων 142 § 2 και 150 § 1 του 
ν.2960/2001 «Περί Εθνικού Τελωνειακού Κώδικα» (πρώην 
άρθρα 89 § 2 και 97 § 3 του ν. 1165/1918), για διαπρα- 
χθείσα τελωνειακή παράβαση (λαθρεμπορία οινοπνευ¬ 
ματωδών ποτών), επιβλήθηκαν στον Γεώργιο Γεωργίου 
(ή Ππαής Γεώργιος) του Σωτηράκη Ππαή και της Αν- 
δριανής Γεωργίου με Α.Φ.Μ. 112177254, πρώην κάτοικο 
Λάρνακας Κύπρου οδός Χαρίτων 26 και νυν αγνώστου 
διαμονής, εταίρο της εταιρείας «ΗΛΑΚΑΤΗ Ε.Π.Ε.», με 
Α.Φ.Μ. 095291619 και έδρα στο Π.Φάληρο Αττικής - οδός 
Πανδρόσου 1, α) πολλαπλό τέλος κατ’επιμερισμό ύψους 
ενενήντα χιλιάδων οκτακόσιων τριάντα εννέα ευρώ και 
δύο λεπτών 90.839,02 (€). 

Κηρύσσεται δε αλληλέγγυα και εις όλο υπόχρεος με 
άλλο καταλογιζόμενο για συνολικό πολλαπλό τέλος 
ύψους εκατόν ογδόντα μίας χιλιάδων εξακοσίων εβδο¬ 
μήντα οκτώ ευρώ και πέντε λεπτών 181.678,05 (€), και 
β) διαφυγόντες φόροι ύψους εξήντα χιλιάδων πεντα- 
κοσίων πενήντα εννέα ευρώ και τριάντα πέντε λεπτά 
60.559,35 €. αλληλέγγυα και εις όλο υπόχρεος με άλλο 
καταλογιζόμενο. 

Επίσης κηρύξαμε την εταιρεία «ΗΛΑΚΑΤΗ Ε.Π.Ε.» αστι¬ 
κά αλληλέγγυα και εις ολόκληρο συνυπόχρεη για την 
καταβολή του ως άνω επιβληθέντος συνολικού πολλα¬ 
πλού τέλους (181.678,05 €), και των συνολικά επιβληθέ- 
ντων διαφυγόντων φόρων (60.559,35 €). 

Κατά της άνω Πράξης επιτρέπεται προσφυγή ενώπιον 
του αρμόδιου Διοικητικού Δικαστηρίου Αθηνών εντός 
60 ημερών από την δημοσίευσή της στην Εφημερίδα 
της Κυβερνήσεως. 

Ο Διευθυντής 

ΗΛΙΑΣ ΑΛ. ΘΕΟΔΩΡΑΚΟΠΟΥΛΟΣ 

Αριθμ. Φ.10041/9470/414 (3) 

Αναπροσαρμογή του ποσοστού και του ανώτατου ορί¬ 
ου της ετήσιας προμήθειας του Ταμείου Προνοίας 

Δικηγόρων Θεσσαλονίκης, από τη διάθεση ενσήμων 

του Ταμείου Νομικών και του ΚΕΑΔ. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.2 του άρθρου 5 του ν.2042/1992 
(Α, 75) «Αύξηση των συντάξεων και άλλες ασφαλιστικές 
διατάξεις». 

2. Την υπ’ αριθμ. Φ41/985/12.9.1997 (Β, 839) απόφαση 
του Υπουργού Εργασίας και Κοινωνικών Ασφαλίσεων 
«Εγκριση διάθεσης ενσήμων από το Δικηγορικό Σύλλογο 
Αθηνών καθώς και από τα Ταμεία Προνοίας Πειραιά και 
Θεσσαλονίκης, για το έτος 1997». 

3. Την υπ’ αριθμ. Φ41/465/5.6.2000 (Β, 737) απόφαση 
του Υπουργού Εργασίας και Κοινωνικών Ασφαλίσεων 
«Αναπροσαρμογή του ανωτάτου ορίου της ετήσιας προ¬ 
μήθειας από τη διάθεση ενσήμων που διατίθενται από 
το Ταμείο Προνοίας Δικηγόρων Θεσσαλονίκης». 

4. Τις διατάξεις του π.δ. 63/2005 (Α, 98). 

5. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Β, 513) «Μεταβολή τίτλων Υπουργείων και 
καθορισμός της σειράς τάξης των Υπουργείων». 

6. Το π.δ/γμα 372/95 (Α, 201) «Μεταφορά της Γενικής 
Γραμματείας Κοινωνικών Ασφαλίσεων από το Υπουρ¬ 
γείο Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας». 

7. Το π.δ/γμα 213/92 (Α, 102) «Οργανισμός της Γενικής 
Γ ραμματείας Κοινωνικών Ασφαλίσεων. 

8. Το π.δ/γμα 77/2007 (Α, 92) «Διορισμός Υπουργού 
Απασχόλησης και Κοινωνικής Προστασίας». 

9. Τις υπ’ αριθμ. 4231/28.2.2007 και 1925/28.2.2007 απο¬ 
φάσεις των Δ.Σ. του Ταμείου Νομικών και του ΚΕΑΔ 
αντίστοιχα. 

10. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(Α, 98) και το γεγονός ότι, από την απόφαση αυτή δεν 
προκαλείται δαπάνη σε βάρος του Κρατικού Προϋπο¬ 
λογισμού, αλλά σε βάρος του Προϋπολογισμού του Τα¬ 
μείου Νομικών και ΚΕΑΔ ύψους 40.000,00 € (σαράντα 
χιλιάδων ευρώ). 

Η δαπάνη αυτή θα καλυφθεί από τον κωδικό (Κ.Α.) 
0439, αποφασίζουμε: 

1. Εγκρίνουμε την αναπροσαρμογή από 1.1.2007 του 
ποσοστού προμήθειας του Ταμείου Προνοίας Δικηγό¬ 
ρων Θεσσαλονίκης για τη διάθεση ενσήμων του Ταμείου 
Νομικών και του Κ.Ε.Α.Δ. από 2% σε 5%, καθώς και του 
ανωτάτου ορίου της ετήσιας προμήθειας του Ταμείου 
Προνοίας Δικηγόρων Θεσσαλονίκης για την ανωτέρω 
αιτία από 23.477,62 € σε 40.000,00 € (σαράντα χιλιάδες 
ευρώ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 


Αριθμ. 1993 (4) 

Προσαρμογή στις διατάξεις του ν. 3463/2006 της 
υπ’αριθμ. Οικ. 5285/30.3.2001 απόφασής μας περί προ¬ 
σαρμογής συστατικής πράξης του Κ.Π.Σ. Δ.Δ. Πύργου 
Τριφυλίας Δήμου Γαργαλιάνων Ν. Μεσσηνίας στις δι¬ 
ατάξεις του άρθρου 203 του ΔΚΚ (π.δ. 410/1995). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τ ις διατάξεις των άρθρων 239 και 240 του ν.3463/2006 
περί σύστασης δημοτικών και κοινοτικών νομικών προ¬ 
σώπων δημοσίου δικαίου και διοίκησης νομικών προ¬ 
σώπων δημοσίου δικαίου, αντίστοιχα. 

2. Την υπ’ αριθμ. οικ. 5236/26.1.2007 Εγκύκλιο του 
ΥΠΕΣΔΔΑ (εγκύκλιος: 8) περί συγκρότησης Διοικητικών 
Συμβουλίων Ιδρυμάτων, Νομικών Προσώπων Δημοσίου 
Δικαίου και Συνδέσμων ΟΤΑ (κεφάλαιο 2 και 2.1). 

3. Τ ις διατάξεις του άρθρου 29 Α του ν. 1558/1985 όπως 
τροποποιήθηκαν με το π.δ. 63/2005 (ΦΕΚ 98/Α72005). 

4. Την υπ’ αριθμ. 709/20.1.2005 (ΦΕΚ 144/τ.Β77.2.2005) 
απόφαση της Γ ενικής Γ ραμματέως Περιφέρειας Πελο- 
ποννήσου «Ανάθεση αρμοδιοτήτων & ασκήσεως αυ¬ 
τών κατ’ εντολή μας», όπως αυτή τροποποιήθηκε με 
τις υπ’ αριθμ. 3250/8.3.2005 (ΦΕΚ 356/τ.Β721.3.2005) και 
6244/22.4.2005 (ΦΕΚ 612/τ.Β7ΐ0.5.2005) και συμπληρώθη¬ 
κε με την υπ’ αριθμ. οικ. 98/3.1.2007 όμοια. 

5. Την υπ’ αριθμ. οικ. 5285/30.3.2001 απόφαση, περί 
προσαρμογής συστατικής πράξης του Κ.Π.Σ. Δ.Δ. Πύρ¬ 
γου Τριφυλίας Δήμου Γαργαλιάνων Ν. Μεσσηνίας στις 
διατάξεις του άρθρου 203 του ΔΚΚ (π.δ. 410/1995) όπως 
αυτή τροποποιήθηκε με την υπ’ αριθμ. 17196/28.12.2004, 
όμοια. 

6. Την υπ’ αριθμ. 9/2007 απόφαση του Δ.Σ. Γαργαλι- 
άνων με την οποία προσαρμόζεται η συστατική πράξη 
του Νομικού Προσώπου Δημοτικός Παιδικός Σταθμός 
Δ.Δ. Πύργου Τριφυλίας Δήμου Γαργαλιάνων στις δια¬ 
τάξεις του ν. 3463/2006, αποφασίζουμε: 

1. Διαπιστώνουμε τη νομιμότητα της υπ’ αριθμ. 9/2007 
απόφασης του Δ.Σ. Γ αργαλιάνων σύμφωνα με τις δια¬ 
τάξεις του άρθρου 240 του ν. 3463/2006. 

2. Προσαρμόζουμε στις διατάξεις του ν. 3463/2006 
την υπ’ αριθμ. οικ. 5285/30.3.2001 απόφασή μας, περί 
προσαρμογής συστατικής πράξης του Κ.Π.Σ. Δ.Δ. Πύρ¬ 
γου Τριφυλίας Δήμου Γαργαλιάνων Ν. Μεσσηνίας στις 
διατάξεις του άρθρου 203 του ΔΚΚ (π.δ. 410/1995), και 
ως εξής: 

Αρθρο Ιο 

ΕΠΩΝΥΜΙΑ-ΕΔΡΑ-ΣΦΡΑΓΙΔΑ 

Η επωνυμία του Νομικού Προσώπου είναι «ΔΗΜΟΤΙ¬ 
ΚΟΣ ΠΑΙΔΙΚΟΣ ΣΤΑΘΜΟΣ ΤΟΠΙΚΟΥ ΔΙΑΜΕΡΙΣΜΑΤΟΣ 
ΠΥΡΓΟΥ ΤΟΥ ΔΗΜΟΥ ΓΑΡΓΑΛΙΑΝΩΝ». 

2. Έδρα του Νομικού Προσώπου είναι το Τοπικό Δια¬ 
μέρισμα Πύργου του Δήμου Γ αργαλιάνων, Νομού Μεσ¬ 
σηνίας. Τ ο Νομικό Πρόσωπο θα στεγάζεται σε ανάλογο 
Δημοτικό χώρο, ο οποίος παραχωρείται για χρήση. Το 
Νομικό Πρόσωπο θα χρησιμοποιεί ξεχωριστή σφραγίδα, 
που σε δύο ομόκεντρους κύκλους θα φέρει χαραγμένες 
τις λέξεις «ΕΛΛΗΝΙΚΗ ΔΗΜΟΚΡΑΤΙΑ» στον εξωτερικό, 
την επωνυμία του στον εσωτερικό και στη μέση το 
εθνόσημο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2ο 
ΣΚΟΠΟΣ 

Ο σκοπός του Νομικού Προσώπου είναι: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων και βρεφών ερ¬ 
γαζομένων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών, η 
προπαρασκευή τους για την φυσική μετάβασή τους από 
την οικογενειακή ζωή στο σχολικό περιβάλλον. 

Άρθρο 3ο 
ΠΕΡΙΟΥΣΙΑ-ΠΟΡΟΙ 

Πόροι του Νομικού Προσώπου είναι: 

Η τακτική επιχορήγηση εκ του ΥΠ.ΕΣ.Δ.Δ.Α. που κα¬ 
ταβάλλεται μέσω του Δήμου Γαργαλιάνων, τυχόν έκτα¬ 
κτη επιχορήγηση από τον Δήμο Γ αργαλιάνων ή άλλο 
δημόσιο φορέα, κάθε είδους εισφορές, επιχορηγήσεις, 
δωρεές, κληρονομιές και κληροδοσίες, εισπράξεις από 
το αντίτιμο των υπηρεσιών που παρέχει το Νομικό Πρό¬ 
σωπο και πρόσοδοι από δική του περιουσία ή συμμετοχή 
του σε προγράμματα. 

Άρθρο 4ο 
ΔΙΟΙΚΗΣΗ 

Το Νομικό Πρόσωπο διοικείται από επταμελές (7με- 
λές) Διοικητικό Συμβούλιο, τα μέλη του οποίου, μαζί με 
τους αναπληρωτές τους, ορίζονται από το Δημοτικό 
Συμβούλιο Γ αργαλιάνων. 

Τα μέλη του Διοικητικού Συμβουλίου αποτελούνται: 

α) Απο -4- (τέσσερις) Δημοτικούς Συμβούλους Γαργα- 
λιάνων ή από τον Δήμαρχο Γ αργαλιάνων και -3- (τρεις) 
Δημοτικούς Συμβούλους Γαργαλιάνων. Εκ των μελών 
αυτών, 2 (δύο) τουλάχιστον Δημοτικοί Σύμβουλοι ορί¬ 
ζονται από την μειοψηφία του Δημοτικού Συμβουλίου 
Γαργαλιάνων. Στην περίπτωση που η μειοψηφία δεν 
ορίσει συμβούλους ή εκείνοι που έχουν ορισθεί παραι¬ 
τηθούν χωρίς να αντικατασταθούν, ορίζονται στη θέση 
τους σύμβουλοι της πλειοψηφίας. 

β) -3- (τρεις) δημότες ή κατοίκους του Δήμου Γαργα- 
λιάνων που είναι χρήστες των υπηρεσιών του Νομικού 
Προσώπου (γονείς-κηδεμόνες), ή που έχουν ανάλογη 
επαγγελματική ή κοινωνική δράση ή ειδικές γνώσεις, 
ανάλογες με το σκοπό του Νομικού Προσώπου ή εκ¬ 
πρόσωπος των εργαζομένων του Νομικού Προσώπου, 
εφ’ όσον αυτό απασχολεί περισσότερους από 10 (δέκα) 
εργαζομένους. Εκ των -3- (τριών) ως άνω μελών, 1 (ένα) 
μέλος προτείνεται από το Τοπικό Συμβούλιο Τ.Δ. Πύρ¬ 
γου. 

Μετά τον ορισμό των μελών, το Δημοτικό Συμβούλιο 
Γ αργαλιάνων, εκλέγει από τα μέλη αυτά, τον Πρόεδρο 
και τον Αντιπρόεδρο του Νομικού Προσώπου. Στην πε¬ 
ρίπτωση που μέλος έχει ορισθεί από το Δημοτικό Συμ¬ 
βούλιο Γ αργαλιάνων, ο Δήμαρχος Γ αργαλιάνων, αυτός 
αυτοδικαίως καθίσταται και Πρόεδρος του Διοικητικού 
Συμβουλίου του Νομικού Προσώπου. 

Αρθρο 5ο 
ΘΗΤΕΙΑ 

Η θητεία των μελών του Διοικητικού Συμβουλίου ορί¬ 
ζεται με την απόφαση του Δημοτικού Συμβουλίου Γαρ- 
γαλιάνων και λήγει πάντοτε με την εγκατάσταση του 
νέου Διοικητικού Συμβουλίου. Τα μέλη του Διοικητικού 


Συμβουλίου μπορούν να αντικατασταθούν κατά τη δι¬ 
άρκεια της θητείας τους, με απόφαση του Δημοτικού 
Συμβουλίου Γ αργαλιάνων, για σοβαρό λόγο που ανά¬ 
γεται στην άσκηση των καθηκόντων τους. 

Αρθρο 6ο 

ΛΕΙΤΟΥΡΓΙΑ Δ.Σ. - ΟΙΚΟΝΟΜΙΚΗ ΔΙΑΧΕΙΡΙΣΗ - 

ΕΠΟΠΤΕΙΑ 

Οι διατάξεις των άρθρων 227 παρ. 5,234, 235, 236 παρ. 
1 και 3, 240 και 242 του ν. 3463/2006 (Δ.Κ.Κ.), εφαρμόζο¬ 
νται ανάλογα και στο Νομικό Πρόσωπο. 

Τα θέματα σχετικά με την διοίκηση και διαχείριση 
του Νομικού Προσώπου, ρυθμίζονται με κανονισμό, που 
ψηφίζει το Διοικητικό Συμβούλιο. 

Το Διοικ. Συμβούλιο, μπορεί να συγκροτεί διάφορες 
Επιτροπές, για την καλύτερη λειτουργία του και την 
εκπλήρωση των σκοπών του 

Άρθρο 7ο 
ΕΚΠΡΟΣΩΠΗΣΗ 

Τον Πρόεδρο του Δ.Σ. του Νομικού Προσώπου σε πε¬ 
ρίπτωση απουσίας ή κωλύματος αναπληρώνει ο Αντι¬ 
πρόεδρος. Το Νομικό Πρόσωπο εκπροσωπείται στα Δι¬ 
καστήρια και σε κάθε Δημόσια Αρχή από τον Πρόεδρο 
του Δ.Σ. και σε περίπτωση απουσίας ή κωλύματος από 
τον Αντιπρόεδρο. 

-Από την απόφαση αυτή δεν προκαλείται καμία επι¬ 
πλέον δαπάνη σε βάρος του προϋπολογισμού του δήμου 
Γ αργαλιάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Καλαμάτα, 7 Ιουνίου 2007 

Με εντολή Γ ενικής Γ ραμματέως Περιφέρειας 
Ο Προϊστάμενος Διεύθυνσης 
ΠΑΝΑΓΙΩΤΗΣ ΝΤΑΙΒΙΣ 
-♦- 

Αριθμ. 6260 (5) 

Τροποποίηση της υπ’ αριθμ. οικ. 5259/30.3.2001 από¬ 
φασής μας, περί προσαρμογής συστατικής πράξης 
Κ.Π.Σ. Δήμου Φιλιατρών Ν. Μεσσηνίας, στις διατάξεις 
του άρθρου 203 του Δ.Κ.Κ. (π.δ. 410/1995) - Προσαρ¬ 
μογή στις διατάξεις του ν. 3463/2006. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 239 και 240 του ν.3463/2006 
περί σύστασης νομικών προσώπων δημοσίου δικαίου και 
διοίκησης, αντίστοιχα. 

2. Την υπ’ αριθμ. οικ. 5236/26.1.2007 Εγκύκλιο του 
ΥΠΕΣΔΔΑ (εγκύκλιος: 8) περί συγκρότησης Διοικητικών 
Συμβουλίων Ιδρυμάτων, Νομικών Προσώπων Δημοσίου 
Δικαίου και Συνδέσμων ΟΤΑ(κεφάλαιο 2 και 2.1). 

3. Τ ις διατάξεις του άρθρου 29 Α του ν. 1558/1985 όπως 
τροποποιήθηκαν με το π.δ. 63/2005 (ΦΕΚ 98/Α72005). 

4. Την υπ’ αριθμ. 709/20.1.2005 (ΦΕΚ 144/τ.Β77.2.2005) 
απόφαση της Γ ενικής Γ ραμματέως Περιφέρειας Πελο- 
ποννήσου «Ανάθεση αρμοδιοτήτων και ασκήσεως αυ¬ 
τών κατ’ εντολή μας», όπως αυτή τροποποιήθηκε με 
τις υπ’ αριθμ. 3250/8.3.2005 (ΦΕΚ 356/τ.Β721.3.2005) και 
6244/22.4.2005 (ΦΕΚ 612/τ.Β'/10.5.2005) και συμπληρώθη¬ 
κε με την υπ’ αριθμ. οικ. 98/3.1.2007 όμοια. 

5. Την υπ’ αριθμ. οικ. 5259/30.3.2001 απόφασή μας, περί 
προσαρμογής συστατικής πράξης του Κ.Π.Σ. Δήμου Φι¬ 
λιατρών Ν. Μεσσηνίας, στις διατάξεις του άρθρου 203 
του Δ.Κ.Κ. (π,δ. 410/1995) - ΦΕΚ 494/Β/30.4.2001. 

6. Την υπ’ αριθμ. 53/2007 απόφαση του Δ.Σ. Φιλιατρών 
με την οποία τροποποιείται η συστατική πράξη του 
Νομικού Προσώπου, «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ 
ΔΗΜΟΥ ΦΙΛΙΑΤΡΩΝ», αποφασίζουμε: 

Επικυρώνουμε την υπ’ αριθμ. 53/2007 απόφαση του 
Δ.Σ. Φιλιατρών και τροποποιούμε την υπ’ αριθμ. οικ. 
5259/30.3.2001 απόφασή μας, περί προσαρμογής συστα¬ 
τικής πράξης Κ.Π.Σ. Δήμου Φιλιατρών Ν. Μεσσηνίας, στις 
διατάξεις του άρθρου 203 του Δ.Κ.Κ (π.δ. 410/1995), ως 
προς τα άρθρα 5 (ΔΙΟΙΚΗΣΗ - το οποίο αντικαθίσταται) 
και 6 (ΘΗΤΕΙΑ - το οποίο αντικαθίσταται) και ως εξής: 

Αρθρο 5ο: 

Διοίκηση 

Το Νομικό Πρόσωπο διοικείται από πενταμελές (5με- 
λές) Διοικητικό Συμβούλιο, που ορίζεται μαζί με τους 
αναπληρωτές του με απόφαση του Δημοτικού Συμβου¬ 
λίου Φιλιατρών και θα απαρτίζεται ως εξής: Ένα (1) 
μέλος, ο Δήμαρχος, ή άλλο αιρετό μέλος ή μη. Τρεις (3) 
Δημοτικοί Σύμβουλοι εκ των οποίων ο ένας της μειοψη¬ 
φίας. Ένας (1) εκπρόσωπος των εργαζομένων σε αυτό 
σε περίπτωση που οι εργαζόμενοι είναι πάνω από δέκα 
(10). Σε περίπτωση που οι εργαζόμενοι είναι μέχρι και 
δέκα (10) θα ορίζεται στο Δ.Σ. ένας δημότης ή κάτοικος 
ή χρήστης των υπηρεσιών του νομικού προσώπου ή 
κάτοικος με ανάλογη επαγγελματική ή κοινωνική δρά¬ 
ση ή ειδικές γνώσεις σχετικά με το σκοπό του νομικού 
προσώπου. Ο Πρόεδρος του Διοικητικού Συμβουλίου του 
Νομικού Προσώπου εκλέγεται από τα μέλη με απόφαση 
του Δημοτικού Συμβουλίου. 

Σε περίπτωση που μέλος έχει ορισθεί, από το δημο¬ 
τικό συμβούλιο ο Δήμαρχος, αυτός αυτοδικαίως κα¬ 
θίσταται και Πρόεδρος αντιστοίχως του Διοικητικού 
Συμβουλίου. 

Άρθρο 6θ: 

Θητεία 

Η θητεία των μελών του Διοικητικού Συμβουλίου ορί¬ 
ζεται με την απόφαση του Δημοτικού Συμβουλίου και 
λήγει πάντοτε με την εγκατάσταση του νέου Διοικητι¬ 
κού Συμβουλίου. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντιπρό¬ 
εδρος, ο οποίος εκλέγεται από τα μέλη με απόφαση 
του Δημοτικού Συμβουλίου. 

- Κατά τα λοιπά ισχύει ως έχει η υπ’ αριθμ. οικ. 
5259/30.3.2001 απόφασή μας, περί προσαρμογής συστα¬ 
τικής πράξης Κ.Π.Σ. Δήμου Φιλιατρών Ν. Μεσσηνίας, στις 
διατάξεις του άρθρου 203 του Δ.Κ.Κ. (π.δ. 410/1995). 

- Από την απόφαση αυτή δεν προκαλείται δαπάνη σε 
βάρος του προϋπολογισμού του δήμου Φιλιατρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 8 Ιουνίου 2007 

Με εντολή Γενικής Γραμματέως Περιφέρειας 
Ο Προϊστάμενος Δ/νσης 
ΠΑΝΑΓΙΩΤΗΣ ΝΤΑΙΒΙΣ 


Αριθμ. 2867 (6) 

Τροποποίηση της υπ’ αριθμ. οικ. 5311/30.3.2001 απόφα¬ 
σής μας, περί προσαρμογής συστατικής πράξης του 
Κ.Π.Σ. Δήμου Μελιγαλά Ν. Μεσσηνίας στις διατάξεις 
του άρθρου 203 του ΔΚΚ (π.δ.410/1995) - Προσαρμο¬ 
γή στις διατάξεις του ν. 3463/2006. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 239 και 240 του 
ν. 3463/2006 περί σύστασης νομικών προσώπων δημο¬ 
σίου δικαίου και διοίκησης, αντίστοιχα. 

2. Την υπ’ αριθμ. οικ. 5236/26.1.2007 Εγκύκλιο του 
ΥΠΕΣΔΔΑ (εγκύκλιος: 8) περί συγκρότησης Διοικητικών 
Συμβουλίων Ιδρυμάτων, Νομικών Προσώπων Δημοσίου 
Δικαίου και Συνδέσμων ΟΤΑ (κεφάλαιο 2 και 2.1). 

3. Τις διατάξεις του άρθρου 29 Α του ν. 1558/1985 όπως 
τροποποιήθηκαν με το π.δ. 63/2005 (ΦΕΚ 98/Α72005). 

4. Την υπ’ αριθμ. 709/20.1.2005 (ΦΕΚ 144/τ.Β77.2.2005) 
απόφαση της Γ ενικής Γ ραμματέως Περιφέρειας Πελο- 
ποννήσου «Ανάθεση αρμοδιοτήτων & ασκήσεως αυ¬ 
τών κατ’ εντολή μας», όπως αυτή τροποποιήθηκε με 
τις υπ’ αριθμ. 3250/8.3.2005 (ΦΕΚ 356/τ.Β721.3.2005) και 
6244/22.4.2005 (ΦΕΚ 612/τ.Β7ΐ0.5.2005) και συμπληρώθη¬ 
κε με την υπ’ αριθμ. οικ. 98/3.1.2007 όμοια. 

5. Την υπ’ αριθμ. οικ. 5311/30.3.2001 απόφασής μας, 
περί προσαρμογής συστατικής πράξης του Κ.Π.Σ. Δήμου 
Μελιγαλά Ν. Μεσσηνίας στις διατάξεις του άρθρου 203 
του ΔΚΚ (π.δ. 410/1995), 

6. Την υπ’ αριθμ. 8/2007 απόφαση του Δ.Σ. Μελιγαλά 
με την οποία τροποποιείται η συστατική πράξη του 
Νομικού Προσώπου, «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ 
ΔΗΜΟΥ ΜΕΛΙΓΑΛΑ», αποφασίζουμε: 

Επικυρώνουμε την υπ’ αριθμ. 8/2007 απόφαση του 
Δ.Σ. Μελιγαλά και τροποποιούμε την υπ’ αριθμ. οικ. 
5311/30.3.2001 απόφασή μας, περί προσαρμογής συστα¬ 
τικής πράξης του Κ.Π.Σ Δήμου Μελιγαλά Ν.Μεσσηνίας 
στις διατάξεις του άρθρου 203 του ΔΚΚ (π.δ. 410/1995), 
ως προς το άρθρο 5ο ΔΙΟΙΚΗΣΗ - το οποίο αντικαθί¬ 
σταται και ως εξής: 

Άρθρο 5ο: 

Διοίκηση 

Το Διοικητικό Συμβούλιο του Νομικού Προσώπου θα 
είναι πεντεμελές (δμελές), τα μέλη του θα ορίζονται από 
το Δημοτικό συμβούλιο και θα απαρτίζεται από: 

- Δύο (2) Δημοτικούς συμβούλους από τους οποίους 
ένας τουλάχιστον από τη μειοψηφία. 

- Τρεις (3) δημότες ή κατοίκους που είναι χρήστες 
των υπηρεσιών του Νομικού Προσώπου ή που έχουν 
ανάλογη επαγγελματική ή κοινωνική δράση ή ειδικές 
γνώσεις ανάλογα με το σκοπό του Νομικού Προσώπου, 
μαζί με ισάριθμα αναπληρωματικά μέλη. 

Ο Πρόεδρος και ο αντιπρόεδρος εκλέγονται από το 
Δημοτικό Συμβούλιο 

- Κατά τα λοιπά ισχύει ως έχει η υπ’ αριθμ. οικ. 
5311/30.3.2001 απόφασή μας, περί προσαρμογής συστα¬ 
τικής πράξης του Κ.Π.Σ. Μελιγαλά Ν.Μεσσηνίας στις 
διατάξεις του άρθρου 203 του ΔΚΚ (π.δ. 410/1995). 

- Από την απόφαση αυτή δεν προκαλείται δαπάνη σε 
βάρος του προϋπολογισμού του δήμου Μελιγαλά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 8 Ιουνίου 2007 

Με εντολή Γενικής Γραμματέως Περιφέρειας 
Ο Προϊστάμενος Δ/νσης 
ΠΑΝΑΓΙΩΤΗΣ ΝΤΑΙΒΙΣ 
-♦- 

Αριθμ. 5640 (7) 

Τροποποίηση της υπ’ αριθμ. ΕΣ. 9755/31.5.1990 απόφασης 
του Νομάρχη Μεσσηνίας, περί σύστασης Νομικού 
Προσώπου στον Δήμο Γαργαλιάνων, με την επωνυ¬ 
μία Σχολική Επιτροπή Β' και Γ' Δημοτικών Σχολεί¬ 
ων και Α' Νηπιαγωγείου Γ αργαλιάνων - Προσαρμο¬ 
γή στις διατάξεις του ν. 3463/2006. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 240 και 243 του ν.3463/2006 
περί διοίκησης νομικών Προσώπων δημοσίου δικαίου και 
σχολικές επιτροπές, αντίστοιχα. 

2. Την υπ’ αριθμ. οικ. 5236/26.1.2007 Εγκύκλιο του 
ΥΠΕΣΔΔΑ (εγκύκλιος: 8) περί συγκρότησης Διοικητικών 
Συμβουλίων Ιδρυμάτων, Νομικών Προσώπων Δημοσίου 
Δικαίου και Συνδέσμων ΟΤΑ (κεφάλαιο 2 και 2.1). 

3. Τις διατάξεις των παρ. 6-15 του άρθρου 5 του 
ν.1894/1990 (ΦΕΚ 110/Α727.8.1990), «για την Ακαδημία 
Αθηνών και άλλες εκπαιδευτικές διατάξεις», και τις 
όμοιες του ν. 2503/1997. 

4. Τ ις διατάξεις του άρθρου 29 Α του ν. 1558/1985 όπως 
τροποποιήθηκαν με το π.δ. 63/2005 (ΦΕΚ 98/Α72005). 

5. Την υπ’ αριθμ. 709/20.1.2005 (ΦΕΚ 144/τ.Β77.2.2005) 
απόφαση της Γ ενικής Γ ραμματέως Περιφέρειας Πελο- 
ποννήσου «Ανάθεση αρμοδιοτήτων και ασκήσεως αυ¬ 
τών κατ’ εντολή μας», όπως αυτή τροποποιήθηκε με 
τις υπ’ αριθμ. 3250/8.3.2005 (ΦΕΚ 356/τ.Β721.3.2005) και 
6244/22.4.2005 (ΦΕΚ 612/τ.Β7ΐ0.5.2005) και συμπληρώθη¬ 
κε με την υπ’ αριθμ. οικ. 98/3.1.2007 όμοια. 

6. Την υπ’ αριθμ. ΕΣ. 9755/31.5.1990 απόφαση του Νο¬ 
μάρχη Μεσσηνίας, περί σύστασης Νομικού Προσώπου 
στον δήμο Γ αργαλιάνων, με την επωνυμία Σχολική Επι¬ 
τροπή Β'και Γ' Δημοτικών Σχολείων και Α' Νηπιαγωγεί¬ 
ου Γ αργαλιάνων. 

7. Την υπ’ αριθμ. 63/2007 απόφαση του Δ.Σ. Γαργαλιά- 
νων με την οποία τροποποιείται η συστατική πράξη της 
Σχολικής Επιτροπής Β' και Γ' Δημοτικών Σχολείων και 
Α' Νηπιαγωγείου Γ αργαλιάνων, αποφασίζουμε: 

Επικυρώνουμε την υπ’ αριθμ. 63/2007 απόφαση του 
Δ.Σ. Γ αργαλιάνων και τροποποιούμε την υπ’ αριθμ. ΕΣ. 
9755/31.5.1990 απόφαση του Νομάρχη Μεσσηνίας, περί 
σύστασης Νομικού Προσώπου στον δήμο Γ αργαλιάνων, 
με την επωνυμία Σχολική Επιτροπή Β' και Γ' Δημοτικών 
Σχολείων και Α' Νηπιαγωγείου Γ αργαλιάνων, ως προς 
τις παραγράφους 3 (ΔΙΟΙΚΗΣΗ - η οποία αντικαθίσταται) 
και 4 (ΘΗΤΕΙΑ - η οποία αντικαθίσταται) και ως εξής: 

3.- ΔΙΟΙΚΗΣΗ: Το Νομικό Πρόσωπο διοικείται από εντε- 
καμελές (11 μελές) Διοικητικό Συμβούλιο, τα μέλη του 
οποίου, μαζί με τους αναπληρωτές τους, ορίζονται από 
το Δημοτικό Συμβούλιο Γ αργαλιάνων. 

Τα μέλη του Διοικητικού Συμβουλίου αποτελούνται: 
α) Από -4- (τέσσερις) Δημοτικούς Συμβούλους Γαργα- 


λιάνων ή από τον Δήμαρχο Γ αργαλιάνων και -3- (τρεις) 
Δημοτικούς Συμβούλους Γ αργαλιάνων. Εκ των μελών 
αυτών, 2 (δύο) τουλάχιστον Δημοτικοί Σύμβουλοι ορί¬ 
ζονται από την μειοψηφία του Δημοτικού Συμβουλίου 
Γαργαλιάνων. Στην περίπτωση που η μειοψηφία δεν 
ορίσει συμβούλους ή εκείνοι που έχουν ορισθεί παραι¬ 
τηθούν χωρίς να αντικατασταθούν, ορίζονται στη θέση 
τους σύμβουλοι της πλειοψηφίας. 

β) Τους εκάστοτε Διευθυντές των Σχολικών Μονά¬ 
δων Β' και Γ' Δημοτικού Σχολείου και Α' Νηπιαγωγείου 
Γ αργαλιάνων. 

γ) Τους εκπροσώπους των Συλλόγων Γονέων και Κη¬ 
δεμόνων Β' και Γ' Δημοτικού Σχολείου και Α' Νηπιαγω¬ 
γείου Γαργαλιάνων. 

ε) Έναν (1) δημότη ή κάτοικο του Δήμου Γαργαλιά- 
νων που είναι χρήστης των υπηρεσιών του Νομικού 
Προσώπου (γονέας-κηδεμόνας) ή που έχει ανάλογη 
επαγγελματική ή κοινωνική δράση ή ειδικές γνώσεις, 
ανάλογες με το σκοπό του Νομικού Προσώπου ή εκ¬ 
πρόσωπος των εργαζομένων του Νομικού Προσώπου, 
εφ’ όσον αυτό απασχολεί περισσότερους από 10 (δέκα) 
εργαζομένους. 

Μετά τον ορισμό των μελών, το Δημοτικό Συμβούλιο 
Γ αργαλιάνων, εκλέγει από τα μέλη αυτά, τον Πρόεδρο 
και τον Αντιπρόεδρο του Νομικού Προσώπου. Στην πε¬ 
ρίπτωση που μέλος έχει ορισθεί από το Δημοτικό Συμ¬ 
βούλιο Γ αργαλιάνων, ο Δήμαρχος Γ αργαλιάνων, αυτός 
αυτοδικαίως καθίσταται και Πρόεδρος του Διοικητικού 
Συμβουλίου του Νομικού Προσώπου. 

4. ΘΗΤΕΙΑ: Η θητεία των μελών του Διοικητικού Συμ¬ 
βουλίου ορίζεται με την απόφαση του Δημοτικού Συμ¬ 
βουλίου Γ αργαλιάνων και λήγει πάντοτε με την εγκα¬ 
τάσταση του νέου Διοικητικού Συμβουλίου. Τα μέλη του 
Διοικητικού Συμβουλίου μπορούν να αντικατασταθούν 
κατά τη διάρκεια της θητείας τους, με απόφαση του 
Δημοτικού Συμβουλίου Γ αργαλιάνων, για σοβαρό λόγο 
που ανάγεται στην άσκηση των καθηκόντων τους. 

- Κατά τα λοιπά ισχύει ως έχει η υπ’ αριθμ. ΕΣ. 9755/ 
31.5.1990 απόφαση του Νομάρχη Μεσσηνίας, περί σύ¬ 
στασης Νομικού Προσώπου στον Δήμο Γαργαλιάνων, 
με την επωνυμία Σχολική Επιτροπή Β' και Γ' Δημοτικών 
Σχολείων και Α' Νηπιαγωγείου Γ αργαλιάνων. 

- Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Γ αργαλιάνων.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 7 Ιουνίου 2007 

Με εντολή Γ ενικής Γ ραμματέως Περιφέρειας 

Ο Προϊστάμενος Δ/νσης 
ΠΑΝΑΓΙΩΤΗΣ ΝΤΑΙΒΙΣ 
-♦- 

( 8 ) 

Αναθεώρηση άδειας λειτουργίας Μονάδας Φροντίδας 
Ηλικιωμένων και ΑΜΕΑ, μη κερδοσκοπικού χαρακτή¬ 
ρα, σε'Ιδρυμα Περιθάλψεως Ατόμων με Ειδικές Ανά¬ 
γκες στην Ιερά Μητρόπολη Μονεμβασίας και Σπάρ¬ 
της. 

Ο ΝΟΜΑΡΧΗΣ ΛΑΚΩΝΙΑΣ 

Με την υπ’ αριθμ. 2492/27.6.2007 απόφαση του Νομάρ¬ 
χη Λακωνίας αναθεωρείται η άδεια λειτουργίας από 

Μονάδα Φροντίδας Ηλικιωμένων και ΑΜΕΑ μη κερδο¬ 
σκοπικού χαρακτήρα, «Ο ΑΓΙΟΣ ΧΑΡΑΛΑΜΠΟΣ», σε'Ιδρυ- 
μα Περιθάλψεως Ατόμων με Ειδικές Ανάγκες «Ο ΑΓΙΟΣ 
ΧΑΡΑΛΑΜΠΟΣ» της Ιερός Μητροπόλεως Μον/σίας και 
Σπάρτης, στην Ελικα του Δήμου Βοιών. 

Σπάρτη, 27 Ιουνίου 2007 

Ο Νομάρχης 
ΚΩΝ/ΝΟΣ ΦΟΥΡΚΑΣ 

-♦- 

Αριθμ. 2213 (9) 

Σύσταση Εκκλησιαστικού Ιδρύματος υπό την επωνυμία 
«ΕΚΚΛΗΣΙΑΣΤΙΚΗ ΒΙΒΛΙΟΘΗΚΗ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΧΑΛΚΙΔΟΣ «ΑΓΙΟΣ ΘΕΟΦΥΛΑΚΤΟΣ ΑΡΧΙ¬ 
ΕΠΙΣΚΟΠΟΣ ΑΧΡΙΔΟΣ Ο ΧΑΛΚΙΔΕΥΣ» 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπόψη: 

1. Τις διατάξεις των άρθρων 29 παραγρ. 2 και 59 πα- 
ραγρ. 2 του ν. 590/1977 «Περί Καταστατικού Χάρτου της 
Εκκλησίας της Ελλάδος». 

2. Τ ις υποχρεώσεις της Ποιμαίνουσας Εκκλησίας που 
απορρέουν από τις Ευαγγελικές Επιταγές, τους Ιερούς 
Κανόνες και τους Νόμους του Κράτους προς το Χρι- 
στεπώνυμον της Εκκλησίας πλήρωμα. 

3. Τις υφιστάμενες Πνευματικές και Ποιμαντικές ανά¬ 
γκες της Νεολαίας και του Λαού της Ιεράς Μητροπό¬ 
λεως Χαλκίδος. 

4. Την υπ’ αριθμ. 29/16.10.2006 Πράξη και την υπ’ αριθμ. 
374/1.3.2007 Πρόταση του Σεβασμιωτάτου Μητροπολί¬ 
του Χαλκίδος Χρυσοστόμου. 

5. Την από 20.3.2007 Γνωμοδότηση του Νομικού Γρα¬ 
φείου της Νομικής Υπηρεσίας της Εκκλησίας της Ελ¬ 
λάδος. 

6. Την από 8.6.2007 απόφαση αυτής, αποφασίζει: 

Συνιστά στην Ιερά Μητρόπολη Χαλκίδος Εκκλησι¬ 
αστικό Ιδρυμα υπό την επωνυμία: «ΕΚΚΛΗΣΙΑΣΤΙΚΗ 
ΒΙΒΛΙΟΘΗΚΗ ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΛΟΣ 
«ΑΓΙΟΣ ΘΕΟΦΥΛΑΚΤΟΣ ΑΡΧΙΕΠΙΣΚΟΠΟΣ ΑΧΡΙΑΟΣ Ο 
ΧΑΛΚΙΔΕΥΣ»», το οποίο θα λειτουργεί ως εξαρτημένη 
Υπηρεσία της Ιεράς Μητροπόλεως και θα εδρεύει στην 
πόλη της Χαλκίδας. 

Η οργάνωση, διοίκηση, διαχείριση και λειτουργία του 
Ιδρύματος αυτού θα διέπεται από τις διατάξεις του 
επόμενου Κανονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΕΚΚΛΗΣΙΑΣΤΙΚΟΥ ΙΔΡΥ¬ 
ΜΑΤΟΣ ΥΠΟ ΤΗΝ ΕΠΩΝΥΜΙΑ: «ΕΚΚΛΗΣΙΑΣΤΙΚΗ ΒΙΒΛΙ¬ 
ΟΘΗΚΗ ΤΗΣ ΙΕΡΑΣ ΜΗΤΡΟΠΟΛΕΩΣ ΧΑΛΚΙΔΟΣ «ΑΓΙΟΣ 
ΘΕΟΦΥΛΑΚΤΟΣ ΑΡΧΙΕΠΙΣΚΟΠΟΣ ΑΧΡΙΔΟΣ Ο ΧΑΛΚΙ- 
ΔΕΥΣ»» 

Αρθρο 1 

Σύσταση - Επωνυμία -Έδρα 

Στην περιφέρεια της Ιεράς Μητροπόλεως Χαλκίδος 
και υπό την άμεση πνευματική και διοικητική εποπτεία 
Αυτής, συνιστάται ΕκκλησιαστικόΊδρυμα, με την επωνυ¬ 
μία: «Εκκλησιαστική Βιβλιοθήκη της Ιεράς Μητροπόλεως 
Χαλκίδος - «Άγιος Θεοφύλακτος Αρχιεπίσκοπος Αχρί- 
δος ο Χαλκιδεύς»», το οποίο θα λειτουργεί ως εξηρτημέ- 
νη Υπηρεσία του Νομικού Προσώπου της οικείας Ιεράς 
Μητροπόλεως, αυτοτελούς διαχείρισης και μη κερδο¬ 
σκοπικού χαρακτήρα.Έδρα του Ιδρύματος τούτου είναι 


η πόλη της Χαλκίδος και προσωρινά το επί των οδών 
Νεοφύτου και Αντωνίου Πνευματικό Κέντρο του Μητρο- 
πολιτικού Ιερού Ναού Αγίου Δημητρίου Χαλκίδος. 

Άρθρο 2 

Σφραγίδα του Ιδρύματος 

Η Βιβλιοθήκη έχει σφραγίδα κυκλοτερή, που φέρει στο 
μέσο την παράσταση της ανοικτής Βίβλου και γύρω από 
αυτή τις λέξεις: «ΕΚΚΛΗΣΙΑΣΤΙΚΗ ΒΙΒΛΙΟΘΗΚΗ ΙΕΡΑΣ 
ΜΗΤΡΟΠΟΛΕΩΣ ΧΑΛΚΙΔΟΣ». 

Άρθρο 3 

Σκοποί του Ιδρύματος 

Σκοποί του Ιδρύματος είναι: 

1. Η διαφύλαξη και προστασία των βιβλίων της Ιεράς 
Μητροπόλεως Χαλκίδος και ιδιαίτερα αυτών που άφη¬ 
σαν οι Μητροπολίτες Χαλκίδος Γρηγόριος (Πλειαθός) 
και Χρυσόστομος (Βέργης). 

2. Η ενθάρρυνση της μόρφωσης, της συνεχούς ενημέ¬ 
ρωσης και ικανοποίησης των πνευματικών, εκπαιδευτι¬ 
κών, πληροφοριακών, αλλά και ψυχαγωγικών αναγκών 
του ποιμνίου της Ιεράς Μητροπόλεως Χαλκίδος. 

3. Η υποστήριξη και η προαγωγή των ερευνητικών 
προγραμμάτων που διεξάγονται στο χώρο αναφοράς 
του, μέσω της διάθεσης τεκμηριωμένης πληροφορίας 
σε κάθε μορφή (βιβλία, περιοδικά, ηλεκτρονικό υλικό, 
νόμιμη πρόσβαση σε υπηρεσίες δικτύου κ.τλ.). 

4. Η συμμετοχή στη διαμόρφωση της πολιτιστικής 
ζωής της Χαλκίδος με πραγματοποίηση συνεδρίων, 
εκθέσεων, εορτασμού επετείων, βιβλιοπαρουσιάσεων, 
κινηματογραφικών προβολών, ομιλιών, διαλέξεων, δι¬ 
αγωνισμών ποίησης, διηγήματος και γενικώτερα κάθε 
είδους πνευματικών εκδηλώσεων, καθώς και η συνδιορ- 
γάνωση αντίστοιχων εκδηλώσεων με άλλους αρμοδίους 
φορείς. 

5. Η φροντίδα για την απόκτηση εντύπου και ηλε¬ 
κτρονικού υλικού που θα χρησιμοποιείται από το ανα¬ 
γνωστικό κοινό. 

6. Γενικά η λειτουργία του ως τοπικού κέντρου πλη¬ 
ροφόρησης, που εξασφαλίζει στους χρήστες πρόσβαση 
σε κάθε είδους γνώση και πληροφορία, η παροχή των 
υπηρεσιών ισότιμα προς όλους, ανεξαρτήτως ηλικίας, 
φύλου, φυλής, θρησκείας, εθνικότητας, γλώσσας ή κοι¬ 
νωνικής θέσης. 

7. Η συγκέντρωση εγγράφων ή χαρτών, αλλά και κάθε 
είδους αυτογράφων και επιστολών, εικόνων ή χαλκο¬ 
γραφιών και γενικώτερα κάθε γραπτού μνημείου της 
εθνικής ιστορίας. 

Άρθρο 4 

Διοικητικό Συμβούλιο του Ιδρύματος 

1. Το Ίδρυμα διοικείται από πενταμελές Διοικητικό 
Συμβούλιο (στο εξής Δ.Σ.) που απαρτίζεται από: α) τον 
εκάστοτε Σεβασμιώτατο Μητροπολίτη Χαλκίδος, ως 
Πρόεδρο, β) το νόμιμο αναπληρωτή του Σεβασμιωτάτου 
(Πρωτοσύγκελλο ή Γενικό Αρχιερατικό Επίτροπο της 
Ιεράς Μητροπόλεως), ως Αντιπρόεδρο, ο οποίος, σε 
περίπτωση απουσίας ή κωλύματος του Σεβασμιωτάτου 
Μητροπολίτου, θα αναπληρώνει αυτόν κατόπιν ειδικής 
προς τούτο εξουσιοδοτήσεώς του, και θα προεδρεύει 
του Δ.Σ., γ) τρία πρόσωπα, κληρικούς ή λαϊκούς, και 
εκ των τελευταίων άνδρες ή γυναίκες, που κατοικούν 
στην περιφέρεια της Ιεράς Μητροπόλεως, με γραμματι- 

κές γνώσεις τουλάχιστον Λυκείου, πορ έχουν ιδιαίτερη 
αγάπη και ενδιαφέρον για τα γράμματα και τα βιβλία 
και, εφ’ όσον είναι δυνατόν, έχουν επαγγελματική πείρα 
στην οργάνωση βιβλιοθηκών, γνώσεις χειρισμού ηλε¬ 
κτρονικού υπολογιστού και διακρίνονται για το ήθος, 
την πνευματική κατάρτιση και ωριμότητά τους. 

2. Τα ως άνω τρία τακτικά μέλη του Δ.Σ. (της παρα¬ 
γράφου 1γ του άρθρου αυτού) διορίζονται, μαζί με τα 
αντίστοιχα αναπληρωματικά τους μέλη, για μία τριετία 
από τον Σεβασμιώτατο Μητροπολίτη Χαλκίδος. Το αξί¬ 
ωμα των μελών του Δ.Σ. είναι τιμητικό και άμισθό, οι δε 
διορισθέντες δύνανται να επαναδιορισθούν. 

3. Μέλη του Δ.Σ. που δεν ανταποκρίνονται στα κα¬ 
θήκοντα τους ή κωλύονται στην άσκηση αυτών ή δεν 
συμβάλλουν στην εύρυθμη, ομαλή, απρόσκοπτη και απο¬ 
τελεσματική λειτουργία του Ιδρύματος ή προβαίνουν σε 
ενέργειες που έρχονται σε αντίθεση με τους σκοπούς 
του Ιδρύματος ή παραιτούνται πριν από τη λήξη της 
θητείας τους, παύονται και αντικαθίστανται από τον 
Σεβασμιώτατο Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα 
και τον Ταμία. 

5. Το Δ.Σ. συνέρχεται τακτικά κάθε μήνα, έκτακτα δε όταν 
παρίσταται ανάγκη, ύστερα από πρόσκληση του Προέδρου 
ή, σε περί πτώση απουσίας ή κωλύματος αυτού, του εξουσι- 
οδοτηθέντος Αντιπροέδρου ή, ύστερα από έγγραφη αίτηση 
προς τον Πρόεδρο, τριών τουλάχιστον μελών του. 

6. Το Δ.Σ. ευρίσκεται σε απαρτία όταν παρίσταται 
οπωσδήποτε ο Πρόεδρος ή σε περίπτωση απουσίας ή 
κωλύματος αυτού ο Αντιπρόεδρος και δύο από τα μέλη 
του, οι δε αποφάσεις του λαμβάνονται κατά πλειοψηφία 
των παρόντων μελών. Σε περίπτωση ισοψηφίας υπερι¬ 
σχύει η ψήφος του Προέδρου. 

Αρθρο 5 

Αρμοδιότητες του Διοικητικού Συμβουλίου 

Το Διοικητικό Συμβούλιο: α) Κρίνει και αποφασίζει, με 
έγγραφη εισήγηση του Διευθυντού της Βιβλιοθήκης, 
για την εισαγωγή ή μη διαφόρων βιβλίων και λοιπών 
εντύπων στην Βιβλιοθήκη, β) Εγκρίνει τους καταλόγους 
των προς αγοράν βιβλίων, εντύπων, χειρογράφων κλπ. 
αντικειμένων γ) Ψηφίζει τον Προϋπολογισμό και Απο¬ 
λογισμό της Βιβλιοθήκης και υποβάλλει τούτους για 
έγκριση στο Μητροπολιτικό Συμβούλιο, δ) Αποφασίζει 
για όλα τα θέματα, που αφορούν στη λειτουργία της 
Βιβλιοθήκης, ε) Συντάσσει τόν Εσωτερικό Κανονισμό 
λειτουργίας της Βιβλιοθήκης. 

Αρθρο 6 

Προσωπικό της Βιβλιοθήκης 

1. Το προσωπικό της Βιβλιοθήκης ανάλογα με τις οι¬ 
κονομικές δυνατότητες μπορεί να είναι έμμισθο ή και 
εθελοντικό. Στο εθελοντικό προσωπικό συγκαταλέγο¬ 
νται όσοι με τη θέλησή τους και χωρίς οποιαδήποτε 
αμοιβή παρέχουν τις υπηρεσίες τους στο Ίδρυμα. Το 
έμμισθο προσωπικό προσλαμβάνεται από το Νομικό 
Πρόσωπο της οικείας Ιερός Μητροπόλεως, αμείβεται 
και παύεται σύμφωνα με τις διατάξεις της κείμενης 
νομοθεσίας. Με τον παρόντα κανονισμό συνιστάται μία 
(1) θέση Διευθυντού, ως γενικού επόπτου και υπευθύνου 
για την εύρυθμη λειτουργία της Βιβλιοθήκης. 


2. Οι θέσεις του προσωπικού του Ιδρύματος καθορί¬ 
ζονται με τον Εσωτερικό Κανονισμό λειτουργίας αυτού, 
που καταρτίζει το Δ.Σ. Στον Κανονισμό αυτό εξειδι¬ 
κεύονται οι υποχρεώσεις και τα καθήκοντα των μελών 
του. 

Αρθρο 7 

Πόροι - Εμπλουτισμός Βιβλιοθήκης 

α) Οι δαπάνες λειτουργίας της Βιβλιοθήκης καλύπτο¬ 
νται: 

1. Από τίς εκάστοτε επιχορηγήσεις της Ιερός Μητρο¬ 
πόλεως Χαλκίδος, καθώς και τις επιχορηγήσεις και τις 
υπέρ αυτής εισφορές των Ιερών Ναών, Ιερών Μονών, 
Ιερών Προσυνημάτων και ετέρων Ιδρυμάτων της Ιερός 
Μητροπόλεως Χαλκίδος. 

2. Από κάθε κρατική παροχή ή άλλη νόμιμη επιχορή¬ 
γηση, από επιχορηγήσεις Ν.Π.Δ.Δ ή Ν.Π.Ι.Δ., καθώς και 
από την Ευρωπαϊκή Ένωση. 

3. Από δωρεές πιστών. 

4. Από έσοδα εκδόσεων Βιβλίων, 

β) Η Βιβλιοθήκη εμπλουτίζεται: 

1. Με δωρεές και κληροδοτήματα. 

2. Με αγορά νέων εντύπων, χειρογράφων, πολυτίμων 
βιβλίων και πανομοιοτύπων (ίαεοίπηίίθε), ύστερα από ει¬ 
σήγηση του Διευθυντού και έγκριση του Δ.Σ. 

3. Με ανταλλαγές αντιτύπων αυτής. 

Αρθρο 8 

Δωρητές- Ευεργέτες - Μεγάλοι Ευεργέτες 

Το Δ.Σ. δύναται, κατόπιν εισηγήσεως του Διευθυντού, 
να ανακηρύσσει με πράξη του Δωρητές, Ευεργέτες και 
Μεγάλους Ευεργέτες, είτε εν ζωή είτε μετά θάνατο. Ως 
Δωρητές χαρακτηρίζονται οι προσφέροντες στην Βιβλι¬ 
οθήκη το ποσό των χιλίων ευρώ (1.000 €), και άνω. Ως 
Ευεργέτες οι προσφέροντες το ποσό των δύο χιλιάδων 
ευρώ (2.000 €) και άνω και, τέλος, Μεγάλοι Ευεργέτες οι 
προσφέροντες το ποσό των τριών χιλιάδων ευρώ (3.000 
€) και άνω. Δωρητές μπορούν να ανακηρύσσονται από 
το Δ.Σ. και πρόσωπα, τα οποία προσφέρουν στοΊδρυμα 
άλλες εξαιρετικές υπηρεσίες. Η Πράξη υπογράφεται 
από τον Σεβασμιώτατο Πρόεδρο, καταγράφεται στο 
ειδικό βιβλίο Πρακτικών και επιδίδεται με Δίπλωμα για 
έπαινο και ανάμνηση. 

Αρθρο 9 

Τηρούμενα βιβλία και στοιχεία 

α) Η Υπηρεσία της Βιβλιοθήκης τηρεί τα εξής θεωρη¬ 
μένα από την I. Μητρόπολη βιβλία: 

1. Βιβλίο καταγραφής του υλικού αυτής μετά την 
έγκριση της εισαγωγής του στη Βιβλιοθήκη. 

2. Βιβλίο Ταμείου εσόδων και εξόδων. 

3. Βιβλίο Πρακτικών Συνεδριάσεων του Δ.Σ. 

4. Βιβλίο Πρωτοκόλλου αλληλογραφίας. 

5. Αποδείξεις δωρεάς Βιβλίων. 

6. Διπλότυπα Εισπράξεων και Εντάλματα Πληρωμών. 

7. Ειδικές Κάρτες μελών της Βιβλιοθήκης. 

8. Κατά την κρίση του Δ.Σ. μερικά από τα βιβλία αυτά 
μπορούν να παραλείπονται και άλλα να προστίθενται. 

β)Έκαστο βιβλίο μετά την έγκριση για την εισαγωγή 
του στη Βιβλιοθήκη, πρέπει να καταγράφεται στο Βιβλίο 
εισαγωγής και να σφραγίζεται. 

Άρθρο 10 

Αναγνωστήριο - Δανεισμός 

α) Εντός της Βιβλιοθήκης λειτουργεί αναγνωστή¬ 
ριο. Οι ώρες λειτουργίας και οι ειδικές διατάξεις «περί 
αναγνωστηρίου» ορίζονται με απόφαση του Δ.Σ. της 
Βιβλιοθήκης. 

β) Η χρήση των βιβλίων της Βιβλιοθήκης επιτρέπεται 
και εκτός του αναγνωστηρίου αυτής, με μορφή δανει¬ 
σμού, ο οποίος δεν δύναται να υπερβεί τις δεκαπέντε 
(15) ημέρες. 

γ) Εγκυκλοπαίδειες, λεξικά, περιοδικά, πολύτομα έργα, 
καθώς και σπάνια ή παλαιό βιβλία (πρό του έτους 1985) 
δεν δανείζονται, αλλά η χρήση τους περιορίζεται εντός 
του χώρου του Αναγνωστηρίου. 

δ) Εντός του Αναγνωστηρίου υπάρχουν και ηλεκτρο¬ 
νικοί υπολογιστές συνδεδεμένοι με το Διαδίκτυο, οι 
οποίοι ευρίσκονται στη διάθεση των επισκεπτών της 
Βιβλιοθήκης προς αναζήτηση πληροφοριών. Η πρόσβα¬ 
ση των επισκεπτών σε ιστοσελίδες με άσεμνο και γενικά 
αντίθετο προς το ήθος της Εκκλησίας περιεχόμενο, 
αυστηρά απαγορεύεται. 

Αρθρο 11 
Ειδικές Διατάξεις 

Τουλάχιστον μία φορά το χρόνο λαμβάνονται υποχρε¬ 
ωτικά μέτρα που αποβλέπουν στην ευταξία και ευπρε- 
πισμό της Βιβλιοθήκης καθώς και στη συντήρηση των 
βιβλίων, των εντύπων και χειρογράφων. 

Άρθρο 12 

Με τον εσωτερικό Κανονισμό λειτουργίας του Ιδρύμα¬ 
τος, που καταρτίζει το Δ.Σ., καθορίζονται οι θέσεις του 
προσωπικού της Βιβλιοθήκης και εξειδικεύονται οι υποχρε¬ 
ώσεις και τα καθήκοντα των μελών του, ρυθμίζεται περαι¬ 
τέρω ο τρόπος τήρησης των Βιβλίων του Ιδρύματος και 
ρυθμίζονται τα λοιπά θέματα που αφορούν και ανάγονται 
στην οργάνωση, διοίκηση και εύρυθμη, ομαλή, απρόσκοπτη 
και αποτελεσματική λειτουργία του Ιδρύματος. Μέχρι την 
κατάρτιση του ως άνω Κανονισμού, τα σχετικά θέματα 
ρυθμίζονται κατά περίπτωση με αποφάσεις του Δ.Σ. 

Αρθρο 13 

Κατάργηση του Ιδρύματος 

Το παρόνΊδρυμα καταργείται με απόφαση της Ιεράς 
Συνόδου, η οποία δημοσιεύεται στην Εφημερίδα της 
Κυβερνήσεως και στο περιοδικό «Εκκλησία», ύστερα 
από αιτιολογημένη πρόταση του Δ.Σ. και απόφαση του 
Σεβασμιωτάτου Μητροπολίτου, εφ’ όσον δεν εκπλη¬ 
ρώνει τις εκκλησιολογικές του προϋποθέσεις και την 
αποστολή του, όταν παρεκκλίνει του σκοπού του, ή 
καταστεί αδύνατη η λειτουργία του. Σε οποιαδήποτε 
περίπτωση κατάργησης του Ιδρύματος η χρήση των 
πάσης φύσεως περιουσιακών στοιχείων, η οποία είχε 
παραχωρηθεί στο Ίδρυμα, επανέρχεται αυτοδίκαια στο 
Νομικό Πρόσωπο της Ιεράς Μητροπόλεως, στη πλήρη 
κυριότητα του οποίου άλλωστε και αυτά ανήκουν. 

Αρθρο 14 

Έναρξη ισχύος και τροποποίηση του Κανονισμού 

1. Η ισχύς του παρόντος Κανονισμού αρχίζει από τη 


δημοσίευσή του στο επίσημο Δελτίο της Εκκλησίας 
της Ελλάδος «ΕΚΚΛΗΣΙΑ» και στην Εφημερίδα της Κυ¬ 
βερνήσεως. 

2. Ο παρών Κανονισμός τροποποιείται από την Ιερά 
Σύνοδο κατόπιν αιτιολογημένης αποφάσεως του Δ.Σ. του 
Ιδρύματος για την λήψη της οποίας είναι απαραίτητη η 
ψήφος του Σεβασμιωτάτου Μηροπολίτου ως Προέδρου, 
και δημοσιεύεται όπως και ο παρών Κανονισμός. 

Αρθρο 15 
Κάλυψη Δαπάνης 

Από τις διατάξεις του Κανονισμού αυτού προκαλείται 
δαπάνη σε βάρος του Προϋπολογισμού του Νομικού 
Προσώπου της Ιεράς Μητροπόλεως Χαλκίδος, το ύψος 
της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 8η Ιουνίου 2007 

ΐ Ο Αθηνών ΧΡΙΣΤΟΔΟΥΛΟΣ, Πρόεδρος 
Ο Αρχιγραμματεύων 
| Αρχιμ. Κύριλλος Μισιακούλης 

-♦- 

Αριθμ. 744 (10) 

Μεταβίβαση αρμοδιοτήτων στον Υποδιοικητή 
του ΟΓΑ 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΓΕΩΡΓΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του ν. 4169/1961. 

2. Τις διατάξεις του άρθρου 16 του Κανονισμού «Διαρ- 
θρώσεως, Συνθέσεως και Αρμοδιοτήτων των Υπηρεσιών 
του ΟΓΑ» (ΦΕΚ Β-678/1971). 

3. Τις διατάξεις του άρθρου 15 του ν. 1573/1985, με τις 
οποίες συστήθηκε θέση Υποδιοικητή στον ΟΓΑ. 

4. Την υπ’ αριθμ. 729/14.6.2006 απόφαση περί μεταβί¬ 
βασης αρμοδιοτήτων στον Υποδιοικητή του ΟΓΑ (ΦΕΚ 
727/τ.Β7ΐ5.6.2006). 

5. Τα Προεδρικά διατάγματα από 21.6.2007 (ΦΕΚ 254 
τ.Υ.Ο.Δ.Δ.) και 30.5.2006 ( ΦΕΚ 153 τ.Ν.Π.Δ.Δ.) περί διορι¬ 
σμού Διοικητή και Υποδιοικητή του ΟΓΑ. 

6. Τις υπηρεσιακές ανάγκες, αποφασίζουμε: 

I. Συμπληρώνουμε την υπ’ αριθμ. 729/14.6.2006 απόφασή 
μας και ορίζουμε όπως ο Υποδιοικητής του ΟΓΑ Κων/ 
νος Ζαχαράκης, εκτός από τις αρμοδιότητες που του 
έχουν μεταβιβασθεί με την άνω απόφασή μας και αφο¬ 
ρούν στην εποπτεία και προώθηση του αντικειμένου 
των Κλάδων Φαρμακευτικής Περίθαλψης, Οικογενεια¬ 
κών Επιδομάτων και Υγειονομικής Υπηρεσίας καθώς 
και των Περιφερειακών Υποκαταστημάτων Κεντρικής 
Μακεδονίας, Θεσσαλίας και Ανατολικής Μακεδονίας 
και Θράκης κ.λπ. ασκεί και την εποπτεία και προώθηση 
του αντικειμένου του Κλάδου Υγείας στα πλαίσια της 
νομιμότητας και υπογράφει όλα τα σχετικά έγγραφα. 

II. Ο Διοικητής του Οργανισμού επιφυλάσσεται να 
ασκεί κατά την απόλυτη κρίση του οποιαδήποτε από 
τις παραπάνω ανατιθέμενες αρμοδιότητες. 

III. Ο Διοικητής του Οργανισμού διατηρεί την αρ¬ 
μοδιότητα χάραξης της γενικής πολιτικής σε θέματα 
που αφορούν στον έλεγχο των δαπανών υγείας, την 
ορθολογική διαχείρισή τους, την αγορά υπηρεσιών 
υγείας, τη βελτίωση της παρεχόμενης περίθαλψης 
στους ασφαλισμένους του και τη σύναψη συμβάσε¬ 
ων με συνεργαζόμενους φορείς παροχής υπηρεσιών 
υγείας. 


V. Με την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού και του Προϋπο¬ 
λογισμού του ΟΓΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2007 
Ο Διοικητής 

ΛΕΥΤΕΡΗΣ Ν. ΠΑΠΑΓΕΩΡΓΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


ι Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού, 
ι Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 
» Η τιμή πώλησης σε μορφή οά-Γοη η/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΙθΓπβΙ: Ιι 11 ρ://νννννν.β 1 . 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'+ Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α., τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 



Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β 1 . 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐ(ρ://νννννν.8ΐ.αΓ - θ-πιείΙ: νν£ί)ΠΊ35ΐβΓ.£ΐ(ά)6ΐ.αΓ 






























